CELEX: C2007/129/30
Language: sk
Date: 2007-06-09 00:00:00
Title: Vec T-101/07: Žaloba podaná 26. marca 2007 – Dada/ÚHVT – Dada (DADA)

9.6.2007   
            
            
               SK
            
            
               Úradný vestník Európskej únie
            
            
               C 129/17
            
         Žaloba podaná 26. marca 2007 – Dada/ÚHVT – Dada (DADA)
   (Vec T-101/07)
   (2007/C 129/30)
   Jazyk žaloby: taliančina
   Účastníci konania
   
      Žalobca: Dada S.p.A. (Florencia, Taliansko) (v zastúpení: D. Caneva a G. Locurto, advokáti)
   
      Žalovaný: Úrad pre harmonizáciu vnútorného trhu (ÚHVT)
   
      Ďalší účastník konania pred odvolacím senátom: Dada S.r.l.
   Návrhy žalobcu
   
               —
            
            
               zrušiť rozhodnutie prvého odvolacieho senátu ÚHVT z 12. januára 2007 v konaní R 1342/2005-1 oznámené Dada S.p.A. dňa 25. januára 2007, a v dôsledku toho vyhovieť prihláške č. 1903111 podanej spoločnosťou Dada S.p.A. aj s odkazom na služby uvedené v triede 42 Nicejskej dohody,
            
         
               —
            
            
               uložiť žalovanému povinnosť nahradiť Dada S.p.A. trovy tohto konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka tvorená slovom „DADA“, písaná paličkovým písmom na pozadí predstavujúcom čierny obdĺžnik, nad ktorým je vyobrazený atóm; prihláška č. 1.903.111 pre služby v triede 42.
   
      Majiteľ ochrannej známky alebo označenia, ktoré je základom námietky: DAD S.r.l.
   
      Ochranná známka alebo označenie, ktoré je základom námietky: talianska slovná ochranná známka „DADA “pre služby v triedach 35, 37, 38 a 42, ako aj názov spoločnosti DADA používaný v bežnej obchodnej praxi v Taliansku na označenie týchto činností: „správa obchodných záležitostí, obchodná správa, kancelárske práce, obchod s nehnuteľnosťami, telekomunikácie, školenia, vzdelávanie, právne služby, počítačové programovanie“.
   
      Rozhodnutie námietkového oddelenia: vyhovenie námietke a zamietnutie prihlášky k zápisu pre sporné služby.
   
      Rozhodnutie odvolacieho senátu: potvrdenie napadnutého rozhodnutia a zamietnutie odvolania.
   
      Dôvody žaloby: nedostatok dôkazov o užívaní národnej ochrannej známky uplatňovanom druhou stranou a neexistencia pravdepodobnosti zámeny.